“Tabiiy gaz nazorati va hisobining avtomatlashtirilgan tizimini joriy etish” loyihasini moliyalashtirishga “Intesa San Paolo” bankining kreditini Italiyaning “SACE” davlat eksport-kredit agentligining sugʻurta qoplamasi ostida jalb qilish chora-tadbirlari toʻgʻrisida
(resolution, 2021-07-14)

Oʻzbekiston Respublikasi Prezidentining “Tabiiy gaz nazorati va hisobining avtomatlashtirilgan tizimini joriy etish” loyihasini amalga oshirishga doir qoʻshimcha chora-tadbirlar toʻgʻrisida” 2020-yil 24-sentabrdagi PQ-4840-son qaroriga muvofiq hamda tabiiy gaz isteʼmolining aniq hisob-kitobini yuritish va toʻlovlarning amalga oshirilishida shaffoflikni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Investitsiyalar va tashqi savdo vazirligi, Moliya vazirligi, “Hududgaztaʼminot” AJ tomonidan “Tabiiy gaz nazorati va hisobining avtomatlashtirilgan tizimini joriy etish” loyihasini (keyingi oʻrinlarda — loyihasi) amalga oshirish doirasida “Intesa San Paolo” bankining (Italiya) 250,0 mln AQSh dollari miqdoridagi kreditini Italiyaning “SACE” davlat eksport-kredit agentligining sugʻurta qoplamasi ostida jalb qilish toʻgʻrisida kelishuvga erishilganligi maʼlumot uchun qabul qilinsin. 2. “Hududgaztaʼminot” AJ tomonidan loyihani amalga oshirish doirasida “Intesa San Paolo” banki bilan 250,0 mln AQSh dollari miqdorida kredit shartnomasini 96 oy muddatda qaytarish sharti bilan 6-oylik Libor + yillik 1,30 foiz stavkada imzolanishi va “SACE” davlat eksport kredit agentligining sugʻurta qoplamasi uchun yigim toʻlovini “Intesa San Paolo” bankiga oʻz mablagʻlari hisobidan bosqichma-bosqich toʻlab berilishi maʼqullansin. 3. “Intesa San Paolo” banki tomonidan “Tabiiy gaz nazorati va hisobining avtomatlashtirilgan tizimini joriy etish” loyihasini moliyalashtirish uchun ajratiladigan kreditni soʻndirish, foiz va vositachilik toʻlovlarini toʻlashning prognoz jadvali ilovaga muvofiq tasdiqlansin. 4. Oʻzbekiston Respublikasi Moliya vazirligi “Intesa San Paolo” bankiga “Hududgaztaʼminot” AJning majburiyatlari boʻyicha kredit shartnomasi talablari asosida Oʻzbekiston Respublikasining davlat kafolatini belgilangan tartibda bersin. 5. Oʻzbekiston Respublikasi Adliya vazirligi kredit shartnomasi shartlarida nazarda tutilgan shakl boʻyicha “Intesa San Paolo” bankiga taqdim etilgan Oʻzbekiston Respublikasining davlat kafolati boʻyicha belgilangan tartibda yuridik xulosa taqdim etsin. 6. “Oʻzsanoatqurilishbank” ATB loyihani amalga oshirishda “Hududgaztaʼminot” AJning tijorat asosida moliyaviy konsultanti etib belgilansin. 7. Oʻzbekiston Respublikasi Investitsiyalar va tashqi savdo vazirligi loyiha uchun belgilangan qarz mablagʻini joriy yilda jalb qilinishi kutilayotganligini inobatga olgan holda, loyihani Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasi tomonidan 2021-yilda yangi davlat tashqi qarzi jalb qilinadigan yangi investitsiya loyihalarining roʻyxatiga kiritilishi taʼminlasin. 8. “Intesa San Paolo” banki tomonidan ajratilayotgan kredit boʻyicha “Hududgaztaʼminot” AJ qarz oluvchi hisoblanib, “Intesa San Paolo” banki bilan kredit bitimini imzolasin. 9. Belgilansinki: “Hududgaztaʼminot” AJ, “Intesa San Paolo” banki tomonidan ajratilayotgan kreditdan maqsadli va samarali foydalanilishi yuzasidan masʼul ijro etuvchi organ hisoblanadi; Oʻzbekiston Respublikasi Energetika vazirligi “Intesa San Paolo” banki tomonidan ajratilayotgan kreditdan maqsadli va samarali foydalanilishi yuzasidan nazorat qiluvchi organ hamda ushbu loyihaning amalga oshirilishini muvofiqlashtirish va monitoring qilish boʻyicha masʼul organ hisoblanadi; “Intesa San Paolo” banki tomonidan ajratilayotgan kreditni qaytarish, foiz, boshlangʻich bir martalik toʻlov, vositachilik haqi va kredit boʻyicha agentlik komissiyasi va boshqa xarajatlar bilan bogʻliq toʻlovlar, shuningdek, “SACE” eksport-kredit agentligining sugʻurta mukofoti “Hududgaztaʼminot” AJning oʻz mablagʻlari hisobiga amalga oshiriladi. 10. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Geologiya, energetika, sanoat va uning bazaviy tarmoqlarini rivojlantirish masalalari departamenti boshligʻi hamda energetika vaziri A.S. Sultanov zimmasiga yuklansin. Kredit summasi — 250,0 mln AQSh doll. (“SACE” eksport kredit agentligining sugʻurta qoplamasi uchun 18,500 mln AQSh doll. mukofot toʻlovi bilan birgalikda) Kredit qaytarish muddati — 96 oy Kredit oʻzlashtirish muddati — 12 oy Foiz stavkasi — 6 oylik Libor + yillik 1,3% stavka Kredit boʻyicha vositachilik toʻlovi — 25,0 ming yevro. (kreditdan foydalanish muddati uchun), — 40,0 ming yevro. (kreditni oʻzlashtirish muddati uchun) Majburiyat boʻyicha toʻlov — 0,30 % Tashkillashtirish uchun toʻlov — 0,85 % Kreditni hisoblashda kunlar soni — 360 kun (ming AQSh doll.) Toʻlov muddatlari Kredit summasi Toʻlov summasi Yigʻimlar summasi Jami toʻlov asosiy qarz kredit foiz toʻlovi tashkillashtirish uchun vositachilik toʻlovi majburiyat boʻyicha toʻlov 01.08.2021-y. 50 000,0 - - 2 125,0 48,0 - 2 173,0 01.09.2021-y. 50 000,0 - - - - - - 01.10.2021-y. 50 000,0 - - - - - - 01.11.2021-y. 50 000,0 - - - - - - 01.12.2021-y. 50 000,0 - - - - - - 01.03.2022-y. - 15 625,0 1 570,8 - 48,0 127,5 17 371,3 01.09.2022-y. - 15 625,0 1 796,9 - - - 17 421,9 01.03.2023-y. - 15 625,0 1 649,7 - 30,0 - 17 304,7 01.09.2023-y. - 15 625,0 1 557,3 - - - 17 182,3 01.03.2024-y. - 15 625,0 1 421,9 - 30,0 - 17 076,9 01.09.2024-y. - 15 625,0 1 317,7 - - - 16 942,7 01.03.2025-y. - 15 625,0 1 178,4 - 30,0 - 16 833,4 01.09.2025-y. - 15 625,0 1 078,1 - - - 16 703,1 01.03.2026-y. - 15 625,0 942,7 - 30,0 - 16 597,7 01.09.2026-y. - 15 625,0 838,5 - - - 16 463,5 01.03.2027-y. - 15 625,0 707,0 - 30,0 - 16 362,0 01.09.2027-y. - 15 625,0 599,0 - - - 16 224,0 01.03.2028-y. - 15 625,0 474,0 - 30,0 - 16 129,0 01.09.2028-y. - 15 625,0 359,4 - - - 15 984,4 01.03.2029-y. - 15 625,0 235,7 - 30,0 - 15 890,7 01.09.2029-y. - 15 625,0 119,8 - - - 15 744,8 Jami 250 000,0 250 000,0 15 846,9 2 125,0 306,0 127,5 268 405,4